Qochoqlarni qo‘llab-quvvatlagan futbol uyushmalari va klublari FIFAning Fair Play mukofoti bilan taqdirlandi

FIFA qochoqlarni qo‘llab-quvvatlagan barcha futbol tashkilotlarini Fair Play (“Halol o‘yin”) mukofoti bilan taqdirlashga qaror qildi. Bu haqda 11-yanvar, dushanba kuni Shveysariyaning Syurix shahrida tashkil etilgan “Oltin to‘p” taqdimotida e’lon qilindi.

Ma’lumot uchun, bir qator Osiyo va Afrika mamlakatlaridagi notinch vaziyat tufayli qochoqlar va muhojirlar 2015-yilning eng asosiy va og‘riqli mavzularidan biriga aylandi.
Yevropa mamlakatlari bir necha yuz minglab qochoqlarni qabul qildi. Ularni ijtimoiy qo‘llab-quvvatlashda milliy futbol uyushmalari, futbol klublari va umuman futbol jamoatchiligi ham faol ishtirok etdi.